OSNOVNA ŠKOLA ŠIME BUDINIĆA ZADAR

Put Šimunova 4

Klasa: 602-02/20-01/571

Urbroj: 2198/01-25-20-1

Zadar, 29.10.2020.g.

Na temelju članka 6. Zakona o zakupu i kupoprodaji poslovnog prostora (NN broj 125/11, 64/15 i 112/18) , Pravilnika o uvjetima, kriterijima i postupku davanja u zakup i privremeno korištenje prostora i opreme osnovnih škola Grada Zadra (Glasnik Grada Zadra br. 15/19), te Odluke Školskog odbora o raspisivanju javnog natječaja za davanje u zakup dijela prostora Škole od 7.10.2020., OŠ Šime Budinića Zadar dana 29.listopada 2020.godine raspisuje:

**JAVNI NATJEČAJ**

**za davanje u zakup školskog prostora**

**1**.Predmet natječaja je davanje u zakup prostora škole za smještaj samoposlužnog aparata za tople i hladne napitke s priključkom na električnu energiju.

**2.Poslovni prostor daje se u zakup na određeno vrijeme od 5 godina pod sljedećim uvjetima:**

**– Lokacija:** OŠ Šime Budinića Zadar, Put Šimunov 4, 23 000 Zadar

**– Broj aparata:** 1 (jedan) i to za tople i hladne napitke na ukupnoj površini od najviše 1 m2.

Aparat za tople i hladne napitke mora zadovoljavati minimalne tehničke karakteristike kako slijedi:  
više mogućnosti odabira toplih napitaka na bazi instant kave, espresso kave, mlijeka, čokolade i čaja, odnosno u ponudi obavezno moraju nuditi pripravljene napitke kao što su: instant kava, espresso kava, kava s mlijekom, cappuccino, cappuccino s čokoladom, čokoladni napitak, čaj, mlijeko i druge mogućnosti, uz posebnu mogućnost doziranja šećera. Vezano za hladne napitke - nije dopuštena ponuda alkoholnih pića.

**– Rok zakupa: 5** godina  
**– Početni iznos (minimalna cijena) zakupnine po aparatu iznosi 700,00 kuna (bez PDV-a).**

– u početni iznos zakupnine nije uključen trošak PDV-a;  
– režijski troškovi uračunati su u iznos zakupnine;  
– ponuditelji moraju dati ponudu za samoposlužni aparat i to: za tople i hladne napitke napitke;

- ponuditelj mora navesti popis proizvoda koje namjerava ponuditi u aparatima;  
– ponuditelj u cijelosti snosi troškove nastale održavanjem i servisiranjem aparata u prostoru; kvarove i zastoje ponuditelj se obvezuje otkloniti u roku od 24 sata od dojave kvara;  
– ponuditelj mora besprijekorno održavati higijenske uvjete aparata u skladu sa sanitarno-higijenskim propisima te je prema zakupodavcu i prema trećim osobama odgovoran za rad aparata i proizvode iz aparata;  
– radove za priključak na vodovodnu mrežu i električnu energiju obavit će zakupnik o svom trošku, a ta i druga uložena sredstva nakon isteka roka zakupa se ne vraćaju zakupniku niti se uzimaju u obzir radi periodičnog sniženja zakupnine;  
–prostor na kojem je zasnovan zakup ne može se dati u podzakup.

**– Naplata usluge:** Ponuditelj mora posjedovati različite vrste naplatnih sustava koje u potpunosti mogu zadovoljiti korisnike i to: sustavi s kovanicama i papirnatim novcem, uz povrat razlike novca.

**Uvjeti natječaja:**

Pravo sudjelovanja na natječaju imaju sve pravne i fizičke osobe, državljani Republike Hrvatske, odnosno pravne osobe čije je sjedište u Republici Hrvatskoj, a koje su registri za obavljanje tražene djelatnosti.

Ponuda za sudjelovanje u natječaju mora sadržavati:

– podatke o podnositelju ponude (naziv pravne osobe, MB, OIB i adresa sjedištu s naznakom  
odgovorne osobe, odnosno naziv obrta, ime i prezime, OIB, adresu prebivališta),  
– Izvod iz sudskog, obrtnog, strukovnog, ili drugog odgovarajućeg registra, ili rješenje za fizičke osobe, iz kojih mora biti vidljivo da je natjecatelj registriran za obavljanje djelatnosti iz natječaja, u izvorniku ili ovjerenoj preslici, ne stariju od 6 mjeseci do objave u Narodnim novinama te presliku osobne iskaznice za fizičke osobe,

-Dokaz o nepostojanju duga prema državnom proračunu, Gradu Zadru i Školi osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja - prilikom sklapanja Ugovora.

– bon-2 ne stariji od 30 dana (original ili ovjerena preslika) do dana slanja objave na stranici škole [www.os-sbudinica-zd.skole.hr](http://www.os-sbudinica-zd.skole.hr) , ukoliko je primjenjivo;  
- jasno navedenu visinu ponuđene mjesečne zakupnine za aparat (brojkama i slovima);  
– cijenu i vrstu proizvoda koji će se nuditi u aparatu;  
– suglasnost ponuditelja za uplatu jamstva za izvršenje ugovornih obveza koje podrazumijeva uplatu pologa u iznosu jedne mjesečne zakupnine, uvećane za PDV, na IBAN zakupodavca. Dokaz o uplati mora biti vidljive na računu zakupodavca na dan potpisa ugovora s izabranim ponuditeljem.

- Radi ostvarivanja prava prednosti pri izboru najpovoljnijeg ponuditelja, osobe na koje se odnosi Zakon o pravima hrvatskih branitelja iz Domovinskog rata i članova njihovih obitelji trebaju dostaviti pravovaljan dokaz o svom statusu i pozvati se na pravo prvenstva. Prednost ostvaruju pod uvjetom da ispunjavaju uvjete iz natječaja, te prihvate najveći ponuđeni iznos zakupnine.

**Najpovoljnijom ponudom smatrat će se ona ponuda koja uz ispunjenje svih uvjeta javnog natječaja, s priloženom traženom dokumentacijom, sadrži ukupno najviši mjesečni iznos zakupnine.**

Pisane ponude s dokazima o ispunjavanju uvjeta javnog natječaja dostavljaju se u zatvorenim kuvertama neposredno u OŠ Šime Budinića Zadar ili preporučenom poštom na  
adresu:

OŠ Šime Budinića, Put Šimunova 4, 23000 Zadar, s naznakom **«Ponuda za zakup školskog prostora (samoposlužni** **aparat) – ne otvarati»**

Rok za dostavu pisanih ponuda je **10 (deset) dana** od objave javnog natječaja.

Javni natječaj je objavljen dana 29. listopada 2020.god., na mrežnoj stranici OŠ Šime Budinića Zadar, [www.os-sbudinica-zd.skole.hr](http://www.os-sbudinica-zd.skole.hr) i

Otvaranje ponuda neće biti javno.

Nepotpune i nepravovremene ponude neće se razmatrati.

O ishodu javnog natječaja sudionici će biti obaviješteni u roku od 8 (osam) dana od proteka roka zapredaju ponuda. S odabranim ponuditeljem sklopit će se, najkasnije u roku od 30 (trideset) dana od dana obavijesti o prihvaćanju ponude, ugovor o zakupu na određeno vrijeme od 5 godina .U slučaju da odabrani ponuditelj u tom roku ne pristupi sklapanju ugovora Zavod će odabrati sljedećeg najpovoljnijeg ponuditelja.

OŠ Šime Budinića Zadar zadržava pravo neprihvaćanja niti jedne ponude i pravo  
poništenja ovoga natječaja u bilo koje vrijeme prije zaključenja ugovora, bez obveze obrazloženja razloga i bez ikakve odgovornosti prema ponuditeljima, što ponuditelji prihvaćaju prijavom na natječaj.

Sve informacije o oglašenom natječaju mogu se dobiti u tajništvu škole   
od 9:00 do 12:00 sati ili na telefon broj: 023/305 435, ili e-mail [ured@os-sbudinica-zd.skole.hr](mailto:ured@os-sbudinica-zd.skole.hr).

Poslovni prostor može se pogledati uz prethodnu najavu i dogovor, radnim danom od 10:00 do 13:00 sati.

Ravnateljica OŠ Šime Budinića Zadar :29.listopada 2020.godine

Jagoda Galić, dipl.uč.